Môžem užívať ATB Dalacin 300 C spolu s granulátom Erdomed 225 mg ?
Mám zahlienené dutiny, užívam Dalacin 300 C,  ale začína ma dráždiť aj na na kašeľ. Môžem s Dalacinom užívať aj Erdomed? A koľko dní minimálne je potrebné brať ATB Dalacin?
Dobrý deň,
ďakujeme za Vašu otázku.
Medzi liekmi Dalacin C a Erdomed nebolo pozorované vzájomné ovplyvnenie účinku. Uvedená kombinácia liekov je možná. Liek Erdomed obsahuje liečivo erdosteín, ktoré znižuje viskozitu bronchiálnych sekrétov, čo uľahčuje vykašliavanie. Nie je však určený na tlmenie suchého dráždivého kašľa.
Dĺžka liečby liekom Dalacin C je individuálna a závisí od ochorenia, na ktoré je určený. Pokiaľ lekár nestanovil presnú dĺžku liečby, je potrebné využívať celé predpísané balenie / balenia, alebo sa o dĺžke liečby informovať u predpisujúceho lekára.
Prajem skoré uzdravenie.
S pozdravom
PharmDr. Veronika Kiabová